Diari Oficial de la Generalitat Valenciana


Sumari del DOGV 8548, del 15-05-2019 (2019/4474)

RESOLUCIÓ de 15 d'abril de 2019, de l'Agència Valenciana de Seguretat i Resposta a les Emergències, de concessió de distincions en matèria de protecció civil de la Generalitat a Alfredo Borrás Llopis.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8548

Data del DOGV
:   15-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/4474


Data del document
:   15-04-2019

Organisme emissor
:   Agència Valenciana de Seguretat i Resposta a les Emergències

Tipus de document
:   Resolució

Descriptors 

:   * distinció honorífica

RESOLUCIÓ de 15 d'abril de 2019, de l'Agència Valenciana de Seguretat i Resposta a les Emergències, de concessió de distincions en matèria de protecció civil de la Generalitat a Alfredo Borrás Llopis. [2019/4474]  
En compliment del que estableix el Decret 150/2014, de 19 de setembre, del Consell, pel qual es regula la concessió de distincions en matèria de protecció civil de la Generalitat, i seguint el procediment establit en els articles 7, 8 i 9 d'aquest, després de la proposta de concessió de la distinció, efectuada per José Gabriel Sapiña, com a cap de l'Agrupació de Voluntaris de Protecció Civil de L'Alcùdia per a Alfredo Borrás Llopis, resolc:  
  
Primer  
Concedir la Distinció al Mèrit de Protecció Civil, en la categoria de Felicitació Pública a Alfredo Borrás Llopis, inspector cap, pertanyent al Cos de la Policia Local de L'Alcudia i coordinador de l'Agrupació de Voluntaris de Protecció Civil de L'Alcùdia, que denota una especial dedicació al proïsme per la seua labor en matèria de protecció civil i emergències, amb més de 20 anys de dedicació, professionalitat, bon fer, reestructuració de l'Agrupació, interés i treball intens per a la promoció de la mateixa a nivell local, comarcal i provincial, creant les unitats internes, unitat canina, unitat ciclista i la d'extinció d'incendis.  
  
  
Segon  
En compliment del que estableix en l'article 12 del Decret 150 de 19 de setembre de 2014, s'inscriurà la present distinció honorífica en el Registre de Distincions de la Generalitat en matèria de Protecció Civil, dependent de l'Agència Valenciana de Seguretat i Resposta a les Emergències.  
  
Contra la present resolució, que posa fi a la via administrativa, es podrà interposar potestativament recurs de reposició davant el mateix òrgan que l'ha dictat, en el termini d'un mes, a comptar des de l'endemà del dia de la seua publicació, de conformitat amb el que estableix la Llei 39/2015, d'1 d'octubre, del procediment administratiu comú de les administracions públiques, o bé podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà del dia de la seua publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; sense perjudici que puga interposar qualsevol altre tipus de recurs o reclamació que millor convinga al seu interès.  
  
L'Eliana, 15 d'abril de 2019.- El director de l'Agència Valenciana de Seguretat i Resposta a les Emergències: José Maria Ángel Batalla.